सुराज में लाेगों ने सिटी बस मांगी, 328 आवेदन आए
लोक सुराज अभियान के प्रथम चरण में आवेदन संग्रहण का कार्य हुआ। नगर के सभी 18 वार्डों से संबंधित लोगों की समस्याओं के निराकरण करने के लिए नपा अध्यक्ष श्याम सुन्दर अग्रवाल ने दिया है।
लोगों द्वारा नगरपालिका से 328 आवेदन दिए गए हैं जिसमें उन्होंने अपनी समस्याओं से अवगत कराते हुए उनके निराकरण की मांग की है। आवेदनों में 108 आवेदन अन्य विभागों की मांगों एवं शिकायतों से संबंधित हैं । लोगों ने अपने आवेदन में सड़क बत्ती, पेयजल, नल कनेक्शन एवं सफाई से संबंधित समस्याओं के निराकरण, सीसी रोड़ एवं नाली निर्माण की मांग की है। पहले चरण में जमा समस्या फार्म का निदान सुराज अभियान के दूसरे चरण में 31 मार्च तक किया जाएगा । तीसरे चरण में क्लस्टर स्तर पर समाधान शिविरों का आयोजन कर आवेदकों को उनकी समस्याओं के बारे में सूचित किया जाएगा। नपाध्यक्ष श्री अग्रवाल ने बताया कि जिन क्षेत्रों से नाली व सड़क की मांग आई है उनमें से अधिकांश में टेंडर के बाद दर मंगा ली गई है। टीम में सीएमओ श्रीमती रंजना अग्रवाल, चन्द्र प्रकाश जायसवाल, जीआर यादव, पंकज बंजारे, संतोष विश्वकर्मा, श्रीमती बसंत यादव, इब्राहिम खान, राजकुमार साहू आदि शामिल थे।
ये हैं प्रमुख मांगें- नागरिकों ने शासन से नगर में सिटी बस चलाने की मांग के साथ तालाबों का सौंदर्यीकरण, गहरीकरण एवं सड़कों की मरम्मत एवं सुधार के साथ बोर खनन, सफाई एवं सड़क बत्ती के साथ पेयजल आपूर्ति हेतु नल कनेक्शन की मांग की है।
hin_Deva hin_Deva hin_Deva hin_Deva